<classify> Akizungumza na gazeti hili jana Makamu Mwenyekiti wa Majimaji John Nchimbi alisema anaamini kuna vijana wengi wazuri ambao wanahitaji kusajiliwa ili kuonesha uwezo wao hivyo watatoa nafasi ili kuwa moto msimu ujao.Hatutarajii kusajili wachezaji walioshuka kiwango wala wazee. Tumelenga vijana kwa sababu tunaamini wapo wengi na wana uwezo, tutaangalia kule kwetu na kwingineko,alisema.Alisema zipo timu zinazoshiriki Ligi Kuu zilikuwa na vijana wengi zikafanya vizuri hivyo hata wao ikiwa watapata vijana wazuri wana uwezo wa kufanya mapinduzi.Alitolea mfano wa Mbeya City ambayo ilianza na wachezaji wasiokuwa na majina makubwa na ikafanikiwa, na wao watakuwa hivyo na watafanikiwa. Majimaji imekuwa ni timu inayopanda na kushuka na sasa wamedhamiria kungangania kwenye ligi sio tu kushiriki na kushuka bali kufanya kweli na kucheza soka la kiushindani.Nchimbi alisema timu hiyo itafanya maandalizi yake ya ligi Songea ndani ya wiki hii ikiwa na Kocha mpya mzungu ambaye alikabidhiwa mikoba ya kukinoa raia wa Finland Mika Lonnstrom.  <topic>: michezo 